KATMATA PALGEGA
Tere tulemast saatesse. Meie teemaks selles ja ka järgnevates
saadetes on mõttemaailm. Meid õpetab Johanna Tunturipuro ja nüüd
juhivad meid ülistusse Ida ja Günther, palun.
Issand, ülistan Sind Issand, ülistan Sind
Oled suur ja võimas Kaetud kirkuse ja auga
Issand, ülistan Sind Issand, ülistan Sind
Oled suur ja võimas Kaetud kirkuse ja auga
Tee pilvedest omale vanker Rända tuuletiibadega
Täida meid oma armastusega Tahame teenida Sind
Tee pilvedest omale vanker Rända tuuletiibadega
Tee meist oma sõnumiviijad Tahame teenida Sind
Sest Sina oled Jeesus Sest Sina oled Jeesus
Oled meie Issand, kuningas Tahame teenida Sind
Issand, ülistan Sind Issand ülistan Sind
Oled suur ja võimas Kaetud kirkuse ja auga
Issand, ülistan Sind Issand, ülistan Sind
Oled suur ja võimas Kaetud kirkuse ja auga
Tee pilvedest omale vanker Rända tuuletiibadega
Täida meid oma armastusega Tahame teenida Sind
Tee pilvedest omale vanker Rända tuuletiibadega
Tee meist oma sõnumiviijad Tahame teenida Sind
Sest Sina oled Jeesus Sest Sina oled Jeesus
Oled meie Issand, kuningas Tahame teenida Sind
Sest Sina oled Jeesus Sest sina oled Jeesus
Oled meie Issand, kuningas Tahame teenida Sind
Halleluuja, aitäh. Nii hea on ühineda psalmikirjutaja sõnadega.
Olla Kristuse meele järgi. Kõik algas sellest, kui kuulsin ühte
jutlustajat ütlemas, et Kristuse meele järgi olemine on kui võti
Jumala väe imedesse, Jeesuse vere väe tervendavasse ligiollu,
tervenemisimedesse. Jäin mõtlema ja sõna uurima, mis on
see Kristuse meele järgi olemine. Loen alustuseks mõne kirjakoha.
1Kr 2:16 "Aga meil on Kristuse meel." 2Tm 2:25 "Kes tasadusega
kasvatab vastupanijaid selleks, et ehk Jumal annab neile
meeleparandust tõe mõistmiseks" Veel üks kirjakoht: Rm 12:1-2
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus.
Ja ärge muganduge praeguse ajaga, vaid muutuge meele
uuendamise teel, et te katsuksite läbi, mis on Jumala tahtmine,
mis on hea ja meelepärane ja täiuslik. Sest selle armu tõttu,
mis mulle on antud, ütlen ma igaühele teie seast, et ta ei
mõtleks üleolevalt selle kohta, mida tuleb mõtelda, vaid mõtleks
nõnda, et saaks arukaks sedamööda, kuidas Jumal igaühele
usu mõõdu on jaganud." Ja veel üks kirjakoht, kus on see
sama mõte, 2Kr 3:18 "Aga meid kõiki, kes me katmata palgega vaatleme
Issanda kirkust peegeldumas, muudetakse samasuguseks
kujuks kirkusest kirkusesse. Seda teeb Issand, kes on Vaim."
Nendes kohtades räägiti palju meelte muutmisest Kristuse
sarnaseks. Eriti see Rm 12, kus öeldi: "...ei mõtleks üleolevalt selle
kohta, mida tuleb mõtelda." Soome rahvale ma tahaks
vahel öelda, et mõtleme vähemalt sobilikult. Mõtleme, kes me oleme
Kristuses, võtame vastu Jumala väe, kutusmise, Tema imehead asjad.
Jeesus ütles tihti: "Parandage meelt." Mõtlesin, mis on
meeleparandus. Jutlustajad jutlustavad meeleparandusest.
Paljudes ärkamistes julgustatakse Jeesuse sõnul meelt parandama,
sest taevariik on ligidal. Või siis öeldakse: "Parandage meelt ja
uskuge evangeeliumisse." Või Peetruse sõnul: "Parandage
meelt ja lasku igaüks teist end ristida Jeesuse Kristuse nimel
pattude andeks saamiseks, siis te saate Püha Vaimu anni."
Palju räägitakse meeleparandusest koos meelemuutusega.
Arvan, et kui mul on iga päev võimalus otsida Jumala lähedust
ja ligiolu, kui ma parandan meelt, muutun oma meelte
poolest, lasen Jumala Vaimul muuta oma mõttemaailma rohkem
Kristuse sarnaseks. Usun, et paljudele meist on meelemuutus
nagu kutse tulla Jumalale lähemale. Laseme Jumalal
muuta oma mõttemaailma Piibli sarnaseks. Jumala ligiolu
ja Jeesuse vere väes. Me võime muutuda. Kui me tahame
järgida Jeesust, nagu Ida laulis, et me tahame teenida Sind, usun,
et siis on meil suur tahe, et Jumal muudaks meie mõttemaailma
rohkem Tema sarnaseks. Paljud on küsinud Jumala
kujutavast keele ehk visioonide, unenägude kohta, mis need tähendavad.
Kuidas me võime mõista seda Jumala keelt, unenägusid või
pilte, mis meile ette joonistatakse? Kõige lihtsam nõuanne on mõelda,
milline see näeb välja läbi Jumala silmade. Millisena
Isa seda näeb? Ma usun, et kui meie mõtted muutuvad, me
hakkame nägema Jumala sõnu, oma sõpru ja perekonda läbi
Jumala silmade. Kui meie mõttemaailm muutub, me näeme näiteks
oma abikaasat, isegi kui hommik on olnud pingeline, nagu meil kõigil
võib vahel olla, aga me näeme teda Kristuse sarnaselt, läbi
Isa südame, ja toimub meelemuutus. Mind puudutas
see, mis üks jutlustaja ütles: "Võti imedesse
ja tunnustähtedesse, Apostlite poolt tehtud
imedesse, mida Jumal on kutsunud meid tegema, on Kristuse meele
järgi olemine." Sellel on kaks erinevat poolt. Esimene on see,
et me oleme puhtad, pühad. Aga on ka teine pool. Kristuse
sarnasus on ka see, et me oleme võtnud omaks selle identiteedi, mis
meile kuulub ehk meie sees on seesama Vaim, mis äratas
Kristuse surnuist. Meie sees on Püha Vaim, kes on Jumala Vaim
ja palju suurem kui see, mis on maailmas. Aga sellest
räägime pisut hiljem. Jumal julgustab meid, et iga meie
tegu, sõna ja isegi mõte oleks Jumalale kuulekas. 2Kr 10:5
ütleb: "ja purustame iga kõrkuse, mis tõstab end jumalatunnetuse
vastu, ja me võtame vangi Kristuse sõnakuulmisse kõik mõtted."
Enam ei räägita igast teost või sõnast, vaid minnakse
veelgi sügavamale, mis on pannud vähemalt mind peatuma, et iga
mõte oleks sõnakuulelik Jumalale. Ap 8:22 ütleb:
"Paranda nüüd meelt oma kurjusest ja anu Issandat, et su
mõttevälgatus sulle ehk andeks antaks." Me teame, et Jeesuse
vere vägi ja puhastav ligiolu on piisav. Ei ole ühtegi asja, mille
jaoks Jeesuse vere puhastav vägi ei oleks piisav. Aga Jumal
kutsub meid välja, olema Kristuse sarnased, et meil
oleks Kristuse meel, et me võiksime liikuda väes, olla
elav raamat, Jumala lõhn, Tema vägi selles ajas.
Et võiksime olla nagu 1Kr 1:10 ütleb: "Ma kutsun teid üles, vennad, meie
Issanda Jeesuse Kristuse nime pärast, et te kõik räägiksite
ühtviisi ja et teie seas ei oleks lõhesid, vaid et te oleksite ühte
liidetud samas meeles ja samas nõus." Ja Jumal ütleb ka, et meie
omavahelisest armastusest ja ühtsusest meid tuntakse ära
Jumala lastena. Jumal on tegemas midagi selles ajas,
toomas kristlaseid kokku. Ta toob meid kokku, õnnistama üksteist
ühel meelel, ühel mõttel. Et me võiksime kuulutada kui ühest
südamest ja palvetada kui ühest vaimust elava Jumala poole.
Kõik mõtted Jumalale meele- pärasteks. Me võime muutuda.
Me võime muutuda. Mõtleme, juba üks mõte annab vaenlasele
õiguse tulla meie sisse, valitseda meie mõttemaailmas.
Aga õnneks Jeesuse veri on piisav. Me võime iga päev tulla
Isa lähedusse, öeldes: "Issand, muuda mind." Me ei pea olema
ühel arvamusel hingevaenlasega. Kui me oleme ühel arvamusel,
anname talle võimu. Aga me ei ole, me tahame olla samal
arvamusel Jumala Sõnaga, taevase Isaga.
Vahel mõtleme, mida me usaldame rohkem kui Jumalat. Kas me ei
peaks usaldama kõige rohkem taevast Isa? Kui me usaldame
midagi muud rohkem, näiteks raha või võimu, siis tulevad
meie elus esile vaenlase linnused. Aga me tahame
usaldada Jumalat, Jeesust. Kuulsin üht lugu vaimulikust mehest, keda
väga austan. Ta rääkis, kuidas Jumal viis ta "kõrbesse"- kohta,
kus ta pidi tegema meeleparanduse. Jeesus küsis selle Jumala mehe
käest: "Mis siis, kui su teenistust vähendatakse või võetakse
ära tervenisti, mis siis juhtub? Kuidas reageerid?" Teine
küsimus, mille Jeesus Jumala mehe käest küsis, oli: "Kui kõik need
prohvetlikud sõnad, mis su ellu on räägitud, kui ükski neist
ei läheks täide, kas Mina olen sinu jaoks piisav?"
Väga puudutavad küsimused. Jeesus küsib, kas Ta on sinu
jaoks piisav. Usun, et taevane Isa tahab, et me kõik jõuame
sellesse kohta, kus Jeesus küsib: "Kas Mina olen sinu jaoks piisav?"
Meie südamest tõuseb vastus: "Sina oled minu jaoks piisav,
ainult Sina, Jeesus, oled mulle piisav. Tee minust Sinu sarnane,
lase mul muutuda iga päev rohkem ja rohkem. Aita Jumal,
et iga mu mõte oleks Sulle kuulekas, et ma ei annaks
hingevaenlasele võimu, vaid ma oleksin Sinuga ühel meelel.
See on üks pool Kristuse meele järgi olemisest ja teisest
poolest räägime hiljem, teistsugustest mõttelaadidest. Nüüd aga lähme
palves Isa ette, lihtsalt oleme hetke ja palvetame.
Jeesus, me tahame öelda Sulle, et Sina oled meile piisav.
Sinu ligiolu, kui midagi muud poleks, ainult Sina Jeesus.
Tule Püha Vaim ja täida meid tervenisti. Tule ja täida kõiki,
kes vaatavad või kuulavad, täida oma ligioluga, Jumal.
Täida Sinu imelise ligioluga. Lase oma auhiilgusel langeda.
Isa, me tuleme Sinu ette läbi Jeesuse vere, kõik koos. Me
tuleme, teades, et me anname ennast Sulle püha, elava ja
meelepärase ohvrina. Isa, muuda meid. Me tahame astuda
Sinu sügavamasse tundmisesse. Me tahame tulla Sinu lähedale,
Jeesus, Isa ligiolusse, öeldes: "Issand, muuda meid aina
rohkem Sinu sarnasteks." Siin me oleme kõik. Muuda meid.
Me tahame anda oma mõttemaailma Sulle, Isa. Tahame panna iga oma
mõtte kuuletuma Sulle. Me ise ei suuda seda teha, seepärast
täname Jeesuse vere väe eest, mis puhastab meie mõttemaailma.
Puhastab meie mõtted, hinge, kogu elu.
Issand, mu palve on, et see rahvas võiks mõelda sellele, kes me oleme
Jeesuses. Mitte rohkem ega vähem, vaid see, mis me oleme
koos Jeesusega. Me oleme pühad, vere läbi puhtad. Isa,
me täname vaimu eest, mis sa oled meisse pannud. Me täname
Püha Vaimu eest, kes elab meie sees, kes on ühenduses Sinuga, elav
Jumal, kolmainsus.
Kogesin, et on inimesi, kes vaatavad ja mõtlevad, et nende elu on
nii sünge ja mõttemaailm on täiesti jube. Jeesus ütleb:
"Ära muretse." Kui ütled selles hetkes, et sa soovid,
siis Jeesus tuleb ja imeline ligiolu täidab sind, Jeesuse
vere vägi. Nagu Ülemlaul ütleb: "Talv on möödunud, lilled
tärkavad õitsele ja laulu aeg koidab."
Ärme vaatame sellele, mis on möödas, sest sinna hingevaenlane
tahab, et me vaataksime, mis on möödund ja mida oleme teinud.
Kuigi oma südames tead, et oled toonud selle asja Jumala ette,
siiski vaenlane tahab, et vaataksid selja taha.
Jeesuse nimel, ärme vaatame sinna, see mis on vere katte all,
see on Jeesuse vere poolt puhastatud, seda ei ole enam.
Ära mõista kohut enda üle, vaid võta vastu uus aeg,
Jeesuse aeg. Minevik on möödas ja uus on tulnud asemele.
Talv on möödunud, lilled tärkavad õitsele ja laulu aeg koidab, nagu
Ülemlaul ütleb. See tähendab, et Jumal teeb uueks, Ta tahab viia
sügavamale. Jumal tahab võtta sul käest kinni, öelda: "Tule,
tõuse ja tule!" Nüüd on uus aeg, uus võimalus. Isa vajab sind.
Igaühel on midagi anda. Selles ajas on igaühel midagi anda. Ära
mõtle, et sellel naabril ainult on. Tal on ka, aga sinul on ka. Isa
vajab sind ja ta tahab võtta sinu nõu kasutusele, sellesse
töösse, kuhu Ta on sind kutsunud. Ta tahab varustada ja kinnistada
sind, teha su nõu ülevoolavaks nagu lauludes öeldakse. Vaim
voolab üle. Halleluuja. Me tahame tõusta, jätta selle vana
ja astuda uue sisse. Me tahame jätta oma ennast-haletseva-elu,
et võiks tulla Jeesuse-elu asemele. Isa, me tahame astuda Sinu
plaanide sisse, öelda lahti vanast, võtta vastu uus.
Aitäh, Isa, et meie mõtted, sõnad ja teod on sulle kuulekad.
Muuda meid, Issand, et Sinu armastuse sõnum ja ligiolu
võiks levida Joensuu piirkonnas, Kuopios, Oulus, Rovaniemes,
Kemis, Kittiläs, Hankos, Helsingis, Lahtis, Tamperes, Poris, Pieksämäes
võiks sinu ligiolu levida, meie kaudu, igal pool maailmas.
Isa, me tahame elada meele muutustes. Mitte toetuda
maailmale, vaid elada meelte muutuses, aina lähemal Sulle,
elav Jumal. Au Sulle, Isa. Au Sulle, Jeesus. Aamen.
Väga puudutavad mõtted. Kui me leiame endast tahte oma
mõttemaailma muuta nii, et Jeesus on kõik, mida vajame, Jumal
suudab seda teostada. Meie poolt on tahe, Jumalalt teostus
ja kõik on võimalik. Järgmisel korral jätkame sama teemaga,
lähtudes teisest vaatenurgast. Ole ka siis meiega ja ole
õnnistatud kõigi oma tegemiste juures.
Tõlge: Sanna Pitko